При избухването на Сръбско-българската война (1885) на 2 ноември дружината на капитан Кутинчев се отправя от София към Сливница, от където заедно с 2-ра дружина на 3 ноември се оправят към Сливнишката позиция, като на 5 ноември дружината е разположена на десния фланг на позицията. Същият ден започва Сливнишкото отбранително сражение (5 – 7 ноември) в началото на което е ранен командващия на полка капитан Андрей Блъсков, като командването е поето от капитан Кутинчев, който командва същевременно и собствената си дружина. Проявява се при атаката на Синята чука на 6 ноември и в боя на 7 ноември.